Tai, Cymru Enwi a chychwyn 1 Enw’r Rheoliadau hyn yw Rheoliadau Deddf Rhentu Cartrefi (Cymru) 2016 (Diwygio Atodlen 9A) 2022 a deuant i rym ar 1 Rhagfyr 2022 (y diwrnod y daw adran 239 o’r Ddeddf i rym) . Dehongli 2 Yn y Rheoliadau hyn, ystyr “y Ddeddf” yw Deddf Rhentu Cartrefi (Cymru) 2016. Gwahardd rhoi hysbysiad yn ceisio meddiant os nad oes tystysgrif perfformiad ynni wedi ei darparu 3 Yn Atodlen 9A i’r Ddeddf (contractau meddiannaeth safonol: cyfyngiadau ar roi hysbysiadau penodol yn ceisio meddiant), ar ôl paragraff 3 mewnosoder— Methu â darparu tystysgrif perfformiad ynni ddilys 3A 1 Mae’r paragraff hwn wedi ei ymgorffori fel un o delerau pob contract safonol— a a grybwyllir ym mharagraff 7(1), a b sy’n ymwneud ag annedd y mae rheoliad 6(5) o’r Rheoliadau PYA (y gofyniad i roi tystysgrif perfformiad ynni ddilys i’r tenant) yn gymwys mewn perthynas â hi. 2 Ni chaiff landlord roi hysbysiad ar adeg pan nad yw’r landlord wedi cydymffurfio â rheoliad 6(5) o’r Rheoliadau PYA. 3 At ddibenion y paragraff hwn, nid oes gwahaniaeth pryd y rhoddwyd y dystysgrif perfformiad ynni ddilys (ac nid oes dim yn y paragraff hwn yn ei gwneud yn ofynnol i dystysgrif perfformiad ynni newydd gael ei rhoi i ddeiliad contract pan fo tystysgrif a roddwyd i’r deiliad contract hwnnw i gydymffurfio â’r rheoliad hwnnw yn peidio â bod yn ddilys o dan y Rheoliadau PYA). 4 Yn y paragraff hwn— ystyr “ y Rheoliadau PYA ” (“ the EPB Regulations ”) yw Rheoliadau Perfformiad Ynni Adeiladau (Cymru a Lloegr) 2012 ( O.S. 2012/3118 ); mae “ tystysgrif perfformiad ynni ddilys ” (“ valid energy performance certificate ”) i’w dehongli yn unol â’r Rheoliadau PYA. Gwaharddiadau ar roi hysbysiad yn ceisio meddiant yn ymwneud ag iechyd a diogelwch 4 Yn Atodlen 9A i’r Ddeddf, ar ôl paragraff 5 mewnosoder— Methu â sicrhau bod larymau mwg a larymau carbon monocsid sy’n gweithio wedi eu gosod 5A 1 Mae’r paragraff hwn wedi ei ymgorffori fel un o delerau pob contract safonol— a a grybwyllir ym mharagraff 7(1), a b y mae rheoliad 5 o Reoliadau Rhentu Cartrefi (Ffitrwydd Annedd i Bobl Fyw Ynddi) (Cymru) 2022 ( O.S. 2022/6 (Cy. 4) ) (“y Rheoliadau Ffitrwydd Annedd i Bobl Fyw Ynddi”) yn gymwys mewn perthynas ag ef. 2 Ni chaiff landlord roi hysbysiad ar adeg— a pan fo’r annedd yn cael ei thrin fel pe na bai’n ffit i bobl fyw ynddi yn rhinwedd rheoliad 5(3) o’r Rheoliadau Ffitrwydd Annedd i Bobl Fyw Ynddi (methu â sicrhau bod larymau mwg sy’n gweithio ac, mewn rhai amgylchiadau, larymau carbon monocsid sy’n gweithio, wedi eu gosod mewn annedd), a b pan fo, o ganlyniad, yn ofynnol i’r landlord o dan Ran 4 o’r Ddeddf hon gymryd camau i stopio’r annedd rhag cael ei thrin fel pe na bai’n ffit i bobl fyw ynddi yn rhinwedd y rheoliad hwnnw. Methu â chyflenwi adroddiad ar gyflwr trydanol etc. 5B 1 Mae’r paragraff hwn wedi ei ymgorffori fel un o delerau pob contract safonol— a a grybwyllir ym mharagraff 7(1), a b y mae rheoliad 6 o Reoliadau Rhentu Cartrefi (Ffitrwydd Annedd i Bobl Fyw Ynddi) (Cymru) 2022 ( O.S. 2022/6 (Cy. 4) ) (“y Rheoliadau Ffitrwydd Annedd i Bobl Fyw Ynddi”) yn gymwys mewn perthynas ag ef. 2 Ni chaiff landlord roi hysbysiad ar adeg— a pan fo’r annedd yn cael ei thrin fel pe na bai’n ffit i bobl fyw ynddi yn rhinwedd rheoliad 6(6) o’r Rheoliadau Ffitrwydd Annedd i Bobl Fyw Ynddi (methu â chael adroddiad ar gyflwr trydanol, neu fethu â rhoi adroddiad o’r fath neu gadarnhad ysgrifenedig o waith trydanol arall penodol i ddeiliad y contract), a b pan fo, o ganlyniad, yn ofynnol i’r landlord o dan Ran 4 o’r Ddeddf hon gymryd camau i stopio’r annedd rhag cael ei thrin fel pe na bai’n ffit i bobl fyw ynddi yn rhinwedd y rheoliad hwnnw. Methu â darparu adroddiad ar ddiogelwch nwy i ddeiliad y contract 5C 1 Mae’r paragraff hwn wedi ei ymgorffori fel un o delerau pob contract safonol— a a grybwyllir ym mharagraff 7(1), a b y mae rheoliad 36 o’r Rheoliadau Diogelwch Nwy yn gymwys mewn perthynas ag ef. 2 Ni chaiff landlord roi hysbysiad ar adeg pan na fo’r landlord wedi cydymffurfio â rheoliad 36(6) neu (yn ôl y digwydd) (7) o’r Rheoliadau Diogelwch Nwy (gofyniad i ddarparu neu arddangos adroddiad ar ddiogelwch etc. gosodiadau nwy). 3 At ddibenion is-baragraff (2), mae landlord nad yw wedi cydymffurfio â rheoliad 36(6) neu (7) o’r Rheoliadau Diogelwch Nwy i’w drin fel pe bai yn cydymffurfio â’r ddarpariaeth o dan sylw ar unrhyw adeg pan fo— a y landlord wedi sicrhau y rhoddwyd copi o gofnod diogelwch nwy i ddeiliad y contract, neu (yn ôl y digwydd) bod copi ohono wedi ei arddangos mewn lle amlwg yn yr annedd, a b bod y cofnod yn ddilys. 4 At ddibenion is-baragraff (3), mae cofnod diogelwch nwy yn ddilys hyd ddiwedd y cyfnod y mae’n ofynnol unwaith eto i’r cyfarpar neu’r ffliw y mae’r cofnod yn ymwneud ag ef fod yn ddarostyngedig i wiriad diogelwch o dan y Rheoliadau Diogelwch Nwy. 5 Yn y paragraff hwn— ystyr “ cofnod diogelwch nwy ” (“ gas safety record ”) yw cofnod a wnaed yn unol â gofynion rheoliad 36(3)(c) o’r Rheoliadau Diogelwch Nwy; ystyr “ gwiriad diogelwch ” (“ check for safety ”) yw gwiriad diogelwch a gynhelir yn unol â rheoliad 36(3) o’r Rheoliadau Diogelwch Nwy; ystyr “ Rheoliadau Diogelwch Nwy ” (“ Gas Safety Regulations ”) yw Rheoliadau Diogelwch Nwy (Gosod a Defnyddio) 1998 ( O.S. 1998/2451 ). Diwygiadau cysylltiedig i Atodlen 9A i’r Ddeddf 5 1 Mae Atodlen 9A i’r Ddeddf wedi ei diwygio fel a ganlyn. 2 Ym mharagraff 1— a daw’r testun presennol yn is-baragraff (2); b o flaen yr is-baragraff hwnnw mewnosoder— 1 Mae’r paragraff hwn wedi ei ymgorffori fel un o delerau pob contract safonol— a a grybwyllir ym mharagraff 7(1), a b sy’n ymgorffori adran 31. 3 Ym mharagraff 2— a daw’r testun presennol yn is-baragraff (2); b o flaen yr is-baragraff hwnnw mewnosoder— 1 Mae’r paragraff hwn wedi ei ymgorffori fel un o delerau pob contract safonol— a a grybwyllir ym mharagraff 7(1), a b sy’n ymgorffori adran 31. 4 Ym mharagraff 3— a daw’r testun presennol yn is-baragraff (2); b o flaen yr is-baragraff hwnnw mewnosoder— 1 Mae’r paragraff hwn wedi ei ymgorffori fel un o delerau pob contract safonol— a a grybwyllir ym mharagraff 7(1), a b sy’n ymgorffori adran 39. 5 Ym mharagraff 4, ar ôl is-baragraff (5) mewnosoder— 6 Mae is-baragraff (1) wedi ei ymgorffori yn unig fel un o delerau contract a grybwyllir ym mharagraff 7(1) sy’n ymgorffori adran 43. 6 Ym mharagraff 7(1), ar ôl “darpariaeth sylfaenol sydd” mewnosoder “, yn ddarostyngedig i unrhyw ddarpariaeth i’r gwrthwyneb yn Rhan 1,”. Julie James Y Gweinidog Newid Hinsawdd, un o Weinidogion Cymru